Вэб-старонка

**Вэб-старо́нка** — інфармацыйны рэсурс Сеціва, які можа быць адкрыты пры дапамозе вэб-браўзэра. Гэтая рэсурс звычайна мае фармат HTML або XHTML і можа прадастаўляць навігацыю да іншых старонак пасродкам гіпэртэкставых спасылка.

Вэб-старонка, апроч тэксту, таксама можа ўтрымліваць статычныя і дынамічныя выявы, гукавыя альбо відэа-файлы, аплеты, скрыпты (JavaScript, VBScript), якія дазваляюць рабіць зьмест старонкі дынамічным.

Вэб-старонкі могуць захоўвацца на лякальным кампутары альбо на аддаленым вэб-сэрвэры. Вэб-старонкі запытваюцца і перадаюцца пасродкам пратаколу HTTP.

Вэб-старонкі могуць складацца з статычных тэкставых файлаў, якія захоўваюцца на вэб-сэрвэры, а могуць дынамічна генэравацца вэб-сэрвэрам, калі прыйшоў запыт браўзэра.

## Колеры і выявы

Вэб-старонкі звычайна ўтрымліваюць інструкцыі, згодна зь якімі вызначаюцца колеры тэксту і фону, разьмяшчэньня і спасылак на малюнкі ці іншыя мэдыя-фарматы. Разьмяшчэньне і колеры звычайна ўтрымліваюцца ў інструкцыях каскадных табліц стыляў (CSS), якія могуць быць альбо ўбудаванымі ў старонку, альбо захоўвацца ў асобным файле, да якога зьвяртаецца старонка па спасылцы ў сваім HTML-кодзе. Апошняе ў значнай ступені актуальна для вялікіх табліц стыляў, якія зьяўляюцца агульнымі для ўсяго вэб-сайту: дзякуючы асаблівасьцям работы пратаколу HTTP браўзэр загружае табліцу стыляў толькі аднойчы і пасьля выкарыстоўвае кэшаваную копію.

Выявы ў абсалютнай большасьці выпадкаў захоўваюцца на вэб-сэрвэры як асобныя файлы.

## Элемэнты

Вэб-старонка можа ўтрымліваць вялікую колькасьць відаў інфармацыі, якую можна праглядзець, праслухаць альбо якая можа ўзаемадзейнічаць з канчатковым карыстальнікам: 
:**Успрымальная** (бачная) інфармацыя: 
:* *Тэкставая інфармацыя*: з разнастайнымі спосабамі прамалёўкі.
:* *Нятэкставая інфармацыя*:
:** *Статычныя выявы* растравай графікі, звычайна наступных фарматаў: GIF, JPEG, PNG; альбо вэктарных фарматаў такіх, як SVG або Flash.
:** *Анімаяваныя выявы*, звычайна фарматы, якія тут ужысвюцца, — гэта анімаяваны GIF і SVG, але таксама можа быць Flash, Shockwave або Java-аплет.
:** Аўдыё, звычайна фарматаў MIDI або WAV альбо Java-аплеты.
:** Відэа, звычайна фарматаў WMV (Windows), RM (Real Media), FLV (Flash Video), MPG, MOV (Quicktime)
:* *Інтэрактыўная інфармацыя*: больш складаная, далучаная да інтэрфэйсу інфармацыя. 
:** Узаемадзеяньне «на старонцы»:
:*** *Інтэрактыўны тэкст*: фармат DHTML. 
:*** *Інтэрактыўная ілюстрацыі*: пачынаючы ад выявы «націсьні, каб прайгаць» да гульняў, звычайна з выкарыстаньнем скрыптоў, Flash, Java-аплетаў, SVG або Shockwave.
:*** *Кнопкі*: для формаў, якія прадастаўляюць альтэрнатыўны інтэрфэйс, звычайна з выкарыстаньнем скрыптоў і DHTML.
:** Міжстаронкавае ўзаемадзеяньне:
:*** *Гіпэрспасылкі*: стандартныя «перайсьці да іншай старонкі».
:*** *Формы*: прадастаўляючы большую ступень узаемадзеяньня з сэрвэрам і сэрвэрнымі базамі дадзеных.
: **Унутраная** (схаваная) інфармацыя:
:* *Камэнтары*
:* *Мэтазьвесткі* з сэмантычнай мэта-інфармацыяй, зьвесткамі пра кадаваньне, аб’яўленьнем тыпу дакумэнта (DTD) і інш.
:* *Зьвесткі пра стылі*: інфармацыя пра выяўленьне аб’ектаў (напрыклад, атрыбуты памеру малюнкаў) і візуальныя вызначэньні, такія як каскадныя табліцы стыляў.
:* *Скрыпты*, звычайна напісаныя на мове JavaScript, якія дадаюць на старонку функцыянальнасьць і інтэрактыўнасьць.
:Заўвага: на баку сэрвэра вэб-старонка таксама можа мець інфармацыю пра апрацоўку аб’ектаў.

Вэб-старонка таксама можа ўтрымліваць дынамічна згенэраваныя інфармацыйныя элемэнты, якія залежаць, напрыклад, ад браўзэра або месцазнаходжаньня карыстальніка, выкарыстоўваючы мэханізм адсочваньня IP-адрасу і/або інфармацыю з маркёрамі (біркамі). 

З больш агульнага пункту погляду, практычна ўсе старонкі маюць агульныя рысы па аб’яднаньні зьвестак ў пэўныя інфармацыйныя блёкі: загаловак, навігацыя, зьмест і іншыя.

Катэгорыя:Інтэрнэт